Dobrý deň
Mám v úmysle vytvoriť dualboot pre Windows 7 a openSUSE 11.3. Som úplný nováčik čo sa týka linuxových distribúcií. Asi týždeň čítam rôzne články na internete a mám v hlave trošku bordel (treba skúsiť na živo). Skúšal som iba Live CD openSUSE a USB inštaláciu UBUNTU.
Keďže na mojom pôvodnom disku sa mi pomaly zapĺňa miesto, objednal som si nový 500GB disk do môjho notebooku. Na tento nový disk chcem dať spomínaný Win 7 a openSUSE 11.3. Chcem mať jeden oddiel pre Win7, oddiel pre dáta (hudba, filmy, zálohy...) a oddiel pre openSUSE.
Pokiaľ som správne pochopil, najskôr nainštalujem WIN7 (napr 100GB ntfs). Následne ešte pri inštalácií win7 urobím oddiel pre dáta (300GB ntfs) a ostatok nechám nepoužitý. Po inštalácií Win7 hodím DVD openSUSE a pri inštalácií v časti "DISK" zvolím možnosť "Create partition" a tam to naklikám pre inštaláciu do zvyšných 100GB ext4. V tomto dialógovom okne create partition musím vytvoriť nielen tento oddiel pre inštaláciu, ale aj swap partíciu, alebo je to automatické? Koľko miesta vyhradiť pre swap? Mám 2GB RAM.
Poprípade, môžte mi napísať vami navrhnuté rozdelenie so stručným postupom? Chcem ten disk rozdeliť tak, aby som nemal moc problémov s presunom dát pri preinštalovávaní openSUSE.
Dá sa zvoliť možnosť medzi zavádzačom GRUB a LILO? aký je v tom rozdiel a ktorý dať?
Predpokladám že MBR sa mi vytvorí automaticky pri inštalácií Win7, je tak?
Ďakujem za Vaše reakcie.